Diari Oficial de la Generalitat Valenciana


Sumari del DOGV 3502, del 25-05-1999 (1999/4724)

ORDRE de 4 de maig de 1999, de la Conselleria d'Ocupació, Indústria i Comerç, per la qual es fan públics la línia de crèdit i l'import global màxim destinat a la concessió d'ajudes financeres destinades a la integració sociolaboral en cooperatives i societats laborals del Programa d'Ajudes a l'Economia Social per a l'exercici 1999.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3502

Data del DOGV
:   25-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/4724


Data del document
:   04-05-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * cooperativa
    * economia social
    * suport econòmic
    * mutualitat social
    * ajuda pública

ORDRE de 4 de maig de 1999, de la Conselleria d'Ocupació, Indústria i Comerç, per la qual es fan públics la línia de crèdit i l'import global màxim destinat a la concessió d'ajudes financeres destinades a la integració sociolaboral en cooperatives i societats laborals del Programa d'Ajudes a l'Economia Social per a l'exercici 1999. [1999/X4724]
  
Amb data 4 de desembre de 1998, va ser publicada en el Diari Oficial de la Generalitat Valenciana l'Ordre de 26 de novembre de 1998, de la Conselleria d'Ocupació, Indústria i Comerç, per la qual s'estableix un programa d'ajudes a l'economia social per a 1999.
  
Amb data 24 de març de 1999, va ser publicada en el Diari Oficial de la Generalitat Valenciana l'Ordre d'11 de març, per la qual es fan públiques les línies pressupostàries i es determinen els crèdits màxims que han de finançar el Programa d'Ajudes a l'Economia Social per a l'exercici 1999, i queda pendent de modificació pressupostària l'assignació per a les ajudes financeres destinades a la integració sociolaboral en cooperatives i societats laborals. Una vegada que s'han portat a cap els tràmits oportuns, es procedeix a publicar el crèdit que ha de finançar l'esmentat programa d'ajudes i l'import global màxim que s'hi destina.
  
En virtut d'això, fent ús de les facultats conferides per la Llei 5/1983, de 30 de desembre, del Govern Valencià, i de conformitat amb el que s'ha disposat en la disposició addicional primera de l'Ordre de 26 de novembre de 1998, de la Conselleria d'Ocupació, Indústria i Comerç,
  
ORDENE
  
Article únic
  
Per a l'exercici 1999 i de conformitat amb el que s'ha establit en la Llei 11/1998, de 29 de desembre, de Pressupostos de la Generalitat Valenciana per a l'exercici 1999, les ajudes financeres per a la integració sociolaboral en cooperatives i societats laborals establides en el títol III de l'Ordre de 26 de novembre de 1998, de la Conselleria d'Ocupació, Indústria i Comerç (DOGV de 4 de desembre de 1998), es finançaran a càrrec de la secció, el programa, la línia i l'import global màxim que a continuació s'assenyala:
  
Secció 11. Programa 322.10, Foment de l'Ocupació i l'Economia Social. capítol IV, línia 413/000/99 (C.C. 219), import 24.978.951 de pessetes.
  
València, 4 de maig de 1999
  
El conseller d'Ocupació, Indústria i Comerç,